Squid Game

An Squid Game (Korea:RR: Ojingeo Geim) sarong Sur Koreanong survival drama seryeng pantelebisyon na pigsurat asin idinerehe ni Hwang Dong-hyuk. An syam na seryeng pan-episosde, kaiba si Lee Jung-jae, Park Hae-soo asin Wi Ha-joon, nagsaysay kan istorya nin sarong grupo nin mga tawo na isinasapeligro an saindang buhay sa sarong misteryosong kawat na pangligtas na may  45.6 bilyon (US$38.7 milyon) na papremyo. Pinaluwas iyan sa bilog na kinaban kan Setyembre 17, 2021 sa Netflix.

 Istorya 
Apat may limang gatos may limang pulong-anom na tawo, na gabos maigot na naglalapigot sa pinansyal sa buhay, an naiimbitaran na magkawat nin sarong misteryosong kompetisyon sa kaligtasan (mysterious survival competition). Ikinokomparar sa serye nin mga kawat sa tradisyunal na mga aki alagad sa paagi na nakagagadan, isinasapeligro ninda an saindang buhay na makikumpetensya sa katampad kan 45.6 bilyones (US$38.5 milyones) na premyo. 

 Mga karakter 

 Mga Player 
Mayor na mga karakter
Source:

 Lee Jung-jae bilang Seong Gi-hun (No. 456). 

 Sarong chauffeur asin adikto sa pagsugal. Sya nag - iistar kaiba kan saiyang ina asin nasasakitan na sustentohan sa pinansyal an saiyang aking babae. Nagpartisipar sya sa Game tanganing husayon an dakol nyang utang.

 Park Hae-soo bilang Cho Sang-woo (No. 218). 

 An pamayo kan investment team  sa sarong kompanya nin mga pan-seguridad. Mas nguhod sya ki Gi-hun, asin estudyanteng matalino na naglaog sa Seoul National University, alagad pighahanap kan mga pulis ta naghabon nin kuwarta sa saiyang mga kliyente.

 Oh Yeong-su bilang Oh Il-nam (No. 001)

 Sarong may edad nang lalaki na may tumor sa hutok na mas gustong magkawat kan Game mantang naghahalat na magadan sa luwas.

 Jung Ho-yeon bilang Kang Sae-byeok (No. 067). 

 Sarong defector na taga North Korea na naglaog sa Game tanganing magbayad para sa sarong parasubasta tangani na mabawi an saiyang nabayaan na mga kapamilya hali sa nasyon kan Norteng Korea.

 Heo Sung-tae bilang Jang Deok-su (No. 101)

 Sarong gangster na naglaog sa Game tanganing husayon an saiyang dakulaon na mga utang sa paghuego.

 Anudam Tripathi bilang Abdul Ali (No. 109)

 An sarong dayong trabahador hali sa Pakistan na naglaog sa Game tanganing sustentohan an saiyang pamilya pakatapos na dai sya mabayadan kan saiyang among sa laog nin dakol na bulan.

 Kim Joo-ryoung bilang Han Mi-nyeo (No. 212). 

 Sarong misteryoso asin mapan - impluwensyang babae na naghihingakong pubri asin nagsosolong ina.

Pangsuportar na mga karakter

 Yoo Sung-joo bilang Byeong-gi (No. 111)

 Sarong doktor na patagong nakikipagtabangan sa sarong grupo nin maraot na mga guardia nag-ooperar nin gadan nang mga partisipante karibay nin impormasyon manungod sa nagdadangadang na mga kawat.

 Lee Yoo-mi bilang Ji-yeong (No. 240)

 Sarong hoben na babae na pinaluwas pa sana sa kulungan pakatapos na gadanon an saiyang mapan - abusong ama.

 Kim Si-hyun bilang No. 244

 Sarong pastor na nanumpongan giraray an saiyang pagtubod sa Game.

Menor na mga karakter

 Lee Sang-hee bilang No. 817

 Sarong paragibo nin salming na igwang labing 30 taon na eksperyensya.

 Kim Yun-tae bilang No. 969

 Sarong parakawat na nakabali sa Game kaiba an saiyang agom, si No. 070

 Lee Ji-ha bilang No. 070. 

 Sarong parakawat na nag-ayon sa Game kaiba an saiyang agom, si No. 069

 Kwak Ja-hyoung bilang No. 278

 Sarong parakawat na nag-ayon sa grupo ni Deok-su asin nagseserbing saiyang henchman.

 Mga Game staff 

 Si Gong Yoo bilang sarong salesman na nagreresibe nin mga partisipante para sa Game (Episode 1 asin 9) 
 Lee Byung-hun bilang Front Man (Episode 8-9).

 Mga Sibilyan 

 Wi Ha-joon bilang Hwang Jun-ho.  

 Sarong pulis na nagduman sa Game tanganing hanapon an saiyang nawawarang tugang na lalaki.

 Kim Young-ok bilang ina ni Gi-hun.
 Si Jo A-in bilang Seong Ga-yeong, aki ni Gi-hun
 Kang Ma-geogum bilang ex-wife asin ina ni Ga-yeong
 Park Hye-jin bilang ina ni Sang-woo
 Park Si-wan bilang si Kang Cheol, tugang ni Sae-byeok

 Ingles na cast (dubling) 

 Greg Chun bilang Seong Gi-hun. 
 Stephen Fu bilang Cho Sang-woo
 Paul Nakauchi bilang Jang Deok-su
 Hideo Kimura bilang Oh Il-nam
 Vivian Lu bilang Kang Sae-beook
 Rama Vallury bilang Abdul Ali
 Tom Choi bilang Front Man
 Donald Chang bilang Hwang Jun-ho
 Stephanie Komure bilang Han Mi-nyeo
 Yuuki Luna bilang Ji-yeong

 Pagprodusir 

 Paghaman 
Kan Septyembre 2, 2019, an Netflix nag-anunsyo sa paagi nin sarong press release na ini mamukna nin saro pang seryeng orihinal sa Korea, inot titulado bilang Round Six, na sinurat asin pinunan ni Hwang Dong-hyuk. An istorya inspirado kan sarong popular na kawat kan mga aki na Koreano poon pa kan dekada 1970 asin 1980 na inaapod na squid game.

 Paghanap nin mga cast 
An pagpapel para sa serye pinatotoohan kan Hunyo 17, 2020.

 Pagnegosyo 

 Pilipinas 
Kan Septyembre 22, 2021, an pasali pigpalabas sa Pilipinas na dai nahaloy nagin popular sa social media. Sarong replika kan munyika na ginagamit sa pasali an nakaeksibit sa tinampo nin Ortigas sa Manila bilang parte kan pagpabantog kan pasali. Kan sumunod na aldaw, an Netflix Philippines nakibale sa It's Showtime for the Squid Game's promotion na igwang bagong segment na tituladong "Squid Game: Extra Life" na idinugang sa It's Showtime.

 Reperensya